A BibleTime ablak részei
Előző | 3. fejezet - A program működése | Következő

## A BibleTime ablak részei

### A Könyvespolc

A Könyvespolc felsorolja a telepített dokumentumokat kategóriánként és nyelvenként. Itt található a "Könyvjelzők" kategória is, ahol tárolhatja és elérheti a saját könyvjelzőit.

#### Dokumentumok olvasása

Dokumentum olvasásra megnyitásához egyszerűen kattintson a bal egérgombbal a kívánt kategóriára (Bibliák, Kommentárok, Lexikonok...) a tartalmuk kijelzéséhez, majd kattintson a kiválasztott munkára a megnyitásához. A kívánt dokumentum a Munkaasztal részen lesz látható.

Amikor olvas egy dokumentumot, és meg szeretne nyitni egy másik munkát ugyanannál a résznél, ahol éppen tart, egyszerűen megteheti. Csak kattintson a bal egérgombbal a versre, hivatkozásra (a mutató kéz alakúra vált) és húzza a könyvespolcra. Vigye a kívánt dokumentumra, az a kívánt helyen fog megnyílni. Ugyanígy húzhat egy hivatkozást a nyitott dokumentum ablakra, és az a kívánt hivatkozásra fog ugrani.

#### Kiegészítő információk egy adott dokumentumról

Amikor jobb egérgombbal rákattint egy dokumentum szimbólumára, egy helyi menüt láthat olyan bejegyzésekkel, ami az adott munkára érvényes. Az "Névjegy" egy új ablakot nyit meg, a dokumentumra vonatkozó információkkal. A "Feloldás" egy kis párbeszédablakot nyit meg, ahol megadhatja a zárolt dokumentumok feloldó kulcsát. A zárolt dokumentumokról kiegészítő információt olvashat ezen az oldalon, a Crosswire Bible Society honlapján.

#### Keresés a dokumentumokban

Kereshet a dokumentumokban, ha a jobb egérgombbal kattint a dokumentum ikonjára, és kiválasztja a "Keresés itt:" menüpontot. A Shift segítségével másik ikonokra kattintva hozzáadhat még dokumentumokat a kereséshez, ekkor az összes kiválasztott munkában fog keresni. A keresés teljes leírását itt találhatja.

#### Munka a könyvjelzőkkel

### Tipp

A Fogd & Vidd működése

Kattintson a jobb egérgombbal a könyvjelzők kategóriára, majd válassza az "Új mappa létrehozása" menüelemet egy új könyvjelző mappa létrehozásához. Használhatja egyszerűen a Fogd & vidd technikát is, hogy verset húzzon a munkaasztalról, vagy a keresési eredményeket áthúzza a könyvjelzőkhöz, illetve, hogy újrarendezze a meglévő könyvjelzőit.

Lehetősége van könyvjelzők importálására és exportálására is. Ennek érdekében nyissa meg a helyi menüt a könyvjelző mappában, ahogyan az az előzőekben le lett írva, majd válassza a "Könyvjelzők exportálása" menüpontot. Ekkor előjön egy párbeszédablak, mely segítségével mentheti a könyvjelzőit. Az importálás hasonlóképpen történik.

A jobb egérgombbal kattintás természetesen alkalmazható a mappák és a könyvjelzők neveinek és leírásainak megváltoztatására is.

### A Nagyító

Ez a kis ablak a BibleTime bal alsó részén alaphelyzetben passzív. Amikor az egérrel egy olyan szövegrész fölé megy, ami kiegészítő információ (például Strong's számok, hivatkozások) tartozik a szöveghez az ebben a részben látható. Tegyen egy próbát...

### A Munkaasztal

A munkaasztal a igazi munkaterülete a BibleTime szoftvernek. Ide nyílnak meg a dokumentumok a könyvespolcról, olvashatja azokat, kereshet bennük, és saját megjegyzéseket fűzhet és elmentheti azokat ( ahogyan az itt látható).

#### Dokumentumok olvasása

Ahogyan azt már láthattuk, a dokumentumokat egyszerűen megnyithatjuk a Könyvespolcról, az ikonjukra kattintva. A megnyitási terület a munkaasztalon van. Minden ablak rendelkezik eszköztárral, amelyen segédeszközöket találhat a navigáláshoz a megnyitott munkában.

#### Megnyitott ablakok elhelyezése

Természetesen egyszerre több dokumentum lehet megnyitva a munkaasztalon, ahol több lehetősége van azokat elrendezni. Vessen egy pillantást az Ablak menüre a főmenüben. Látható, hogy az ablakok elhelyezkedését ön kézzel is és a BibleTime automatikusan is szabályozhatja. Ez utóbbi eléréséhez válassza az Ablak menü → Ablakok automatikus elrendezése menüpontot. Csak próbálja ki, egyszerű, és működik.

#### Saját kommentár szerkesztése

Ahhoz, hogy a saját kommentárját a Biblia részeként tárolja, szükséges telepíteni a Crosswire Bible Society egyik modulját, a "Személyes kommentárt" ezt az angol nyelvű dokumentumoknál találja Personal Commentary néven.

Amikor megnyitja a saját kommentárját az ikonjára kattintva a könyvespolcon, olvasási üzemmódban nyílik meg, ekkor nem tudja szerkeszteni. Szerkeszteni akkor tudja, ha jobb egérgombbal kattint, és kiválasztja a Dokumentum szerkesztése pontot és az Egyszerű szöveg (forráskód szerkesztő) vagy HTML(alap wysiwyg szerkesztő) lehetőséget.

### Tipp

Ha a Dokumentum szerkesztése inaktív, lehetséges, hogy nincs írási joga a személyes kommentárhoz.

### Tipp

A fogd & vidd működik itt is, csak ejtse egy vers hivatkozását a dokumentumra, és a vers szövege beszúrásra kerül.

Előző | Fel | Következő
3. fejezet - A program működése | Tartalom | Keresés a dokumentumokban