1. fejezet - Bevezetés
Előző |  | Következő

## 1. fejezet - Bevezetés

## Mi a BibleTime

A BibleTime egy könnyen telepíthető és kezelhető Biblia tanulmányozó eszköz, különféle szövegtípussal, nyelvvel, továbbá rengeteg telepíthető dokumentummal, modullal. Ez a program a SWORD keretrendszerre épül, mely lehetővé teszi a szövegek megjelenítését, keresését stb. A SWORD a Crosswire Bible Society zászlóshajója.

A BibleTime arra lett tervezve, hogy a SWORD projekt által értelmezhető formátumú dokumentumokat alkalmazza. Teljeskörű információt a támogatott formátumokról a SWORD projekt fejlesztői szekciójában találhat.

### Elérhető dokumentumok

Több, mint 200 dokumentum 50 nyelven érhető el a Crosswire Bible Society honlapján. Itt találhat:

Bibliákat

  A teljes Biblia szövegét, lehetséges kiegészítésekkel, mint Strong's számok, fejlécek, lábjegyzetek a szövegekben. A Bibliák különféle nyelveken elérhetők, és nemcsak a modern verziókat találhatja meg, hanem fellelhetőek a régies szövegváltozatok, mint a Westminster Leningrád Kódex ("WLC", héber) és a Septuaginta ("LXX", görög). Ez a legfejlettebb része a SWORD projektnek.

Könyvek

  Többek közt, ilyen ismert könyveket találhatjuk meg: "Imitation of Christ", "Enuma Elish", and "Josephus: The Complete Works"

Kommentárok

  Az elérhető kommentárok között található a klasszikus John Wesley "Notes on the Bible", Matthew Henry'kommentárja és Luther "Commentary on Galatians." A Saját kommentár modullal lehetősége van rögzíteni saját megjegyzéseit a Biblia fejezeteihez.

Napi áhítatok

  Sok ember hálás ezekért a napi adagokért Isten igéjéből.

Lexikonok/szótárak

  Elérhető lexikonok: Robinson Morfológiai Elemzési Kódok, Brown-Driver-Briggs Héber Lexikonés a Nemzetközi Standard Biblia Enciklopédia. Szótárak: Strong's Héber Bibliai Szótár, Strong's Görög Bibliai Szótár elérhető...

### Motivációnk

Elhatározásunk, hogy szolgáljuk Istent, és megtegyünk mindent a részünkről, hogy segítsünk másoknak növelni a kapcsolatukat Vele. Igyekszünk, hogy egy minőségi, erőteljes programot készítsünk, ami egyszerű és kézenfekvően használható. Vágyunk, hogy az Úr dicsőítve legyen, ahogyan Tőle származik minden jó.

| Minden jó adomány és minden tökéletes ajándék felülről való, és a világosságok Atyjától száll alá, a kinél nincs változás, vagy változásnak árnyéka. |
| --Jakab 1:17, Károli

Az Úr áldja önt, miközben a programot használja.

Előző |  | Következő
BibleTime kézikönyv | Tartalom | 2. fejezet - BibleTime indítása